Neuvoston asetus (EY) N:o 2264/2001, annettu 21 päivänä marraskuuta 2001, Marokosta peräisin olevien tomaattien tuonnissa yhteisöön tariffikiintiöiden muodossa sovellettavista tietyistä yksipuolisista siirtymäkauden myönnytyksistä



Virallinen lehti nro L 305 , 22/11/2001 s. 0020 - 0021



Neuvoston asetus (EY) N:o 2264/2001, annettu 21 päivänä marraskuuta 2001, Marokosta peräisin olevien tomaattien tuonnissa yhteisöön tariffikiintiöiden muodossa sovellettavista tietyistä yksipuolisista siirtymäkauden myönnytyksistä EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 133 artiklan, ottaa huomioon komission ehdotuksen, sekä katsoo seuraavaa: (1) Marokosta peräisin olevien tuoreiden tai jäähdytettyjen tomaattien yhteisöön suuntautuvasta tuonnista käytiin Rabatissa 10 päivänä syyskuuta 2001 neuvotteluja Euroopan yhteisöjen ja niiden jäsenvaltioiden sekä Marokon kuningaskunnan välisestä assosioinnista tehdyn Euro-Välimeri-sopimuksen(1), jäljempänä "Euro-Välimeri-sopimus" pöytäkirjassa N:o 1 olevan 2 artiklan 6 kohdan mukaisesti. (2) Neuvottelujen tarkoituksena oli mahdollistaa perinteinen tomaattien vienti Marokosta yhteisöön häiritsemättä yhteisön markkinoita, minkä vuoksi olisi säädettävä yksipuolisesta tullietuuskohtelusta 18081 tonnille, jotka jaetaan vuoden 2001 marras- ja joulukuulle sekä vuoden 2002 huhti- ja toukokuulle. (3) Vuoden 2002 huhti- ja toukokuun tariffikiintiö avataan vain, jos Marokosta peräisin olevien tomaattien kokonaistuonti yhteisöön ei ylitä 1 päivän lokakuuta 2001 ja 31 päivän maaliskuuta 2002 välisenä aikana 156676:a tonnia. Marokko on sitoutunut noudattamaan viennissä 1 päivän lokakuuta 2001 ja 31 päivän toukokuuta 2002 väliseksi ajaksi sovittua enimmäismäärää, joka on 168757 tonnia. (4) Tiettyjen Välimeren alueen maiden kanssa tehtyjen sopimusten nojalla etuuskohteluun oikeutettujen tuotteiden yhteisön tariffikiintiöiden ja viitepaljouksien hallinnoinnista 9 päivänä huhtikuuta 2001 annetulla neuvoston asetuksella (EY) N:o 747/2001(2) avataan Marokosta peräisin olevien tuoreiden tomaattien yhteisön tuonnin osalta Euro-Välimeri-sopimuksen yhteydessä säädetyt tariffikiintiöt ja vahvistetaan tariffikiintiöiden hallintaan sovellettavat yksityiskohtaiset säännöt, ON ANTANUT TÄMÄN ASETUKSEN: 1 artikla 1. Lisätään yksipuolisesti 6000 tonnilla 1 päivän marraskuuta 2001 ja 31 päivän maaliskuuta 2002 väliseksi ajaksi yhteisön tariffikiintiötä, jonka järjestysnumero on 09.1190 ja jota sovelletaan asetuksen (EY) N:o 747/2001 mukaisesti Marokosta peräisin olevien CN-koodiin 0702 00 00 kuuluvien tuoreiden tai jäähdytettyjen tomaattien tuontiin yhteisöön. 2. Jos Marokosta peräisin olevien tomaattien kokonaistuonti yhteisöön ei ole 1 päivän lokakuuta 2001 ja 31 päivän maaliskuuta 2002 välisenä aikana ylittänyt 156676 tonnia, komissio avaa seuraavan yksipuolisen tariffikiintiön: >TAULUKON PAIKKA> 3. Komissio hallinnoi tässä asetuksessa tarkoitettua tariffikiintiötä asetuksen (EY) N:o 747/2001 4 artiklan mukaisesti. 4. Tähän asetukseen sovelletaan Euro-Välimeri-sopimuksessa olevan, käsitteen "peräisin olevat tuotteet" (alkuperätuotteet) määrittelystä ja hallinnollisen yhteistyön menetelmistä tehdyn pöytäkirjan N:o 4 määräyksiä. 2 artikla >TAULUKON PAIKKA> 3 artikla Tämä asetus tulee voimaan sitä päivää seuraavana päivänä, jona se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 21 päivänä marraskuuta 2001. Neuvoston puolesta Puheenjohtaja J. Vande Lanotte (1) EYVL L 70, 18.3.2000, s. 2. (2) EYVL L 109, 19.4.2001, s. 2.